text: Landmænd snød med løntilskud 
  17 august 2012 kl. 06.26
  Mindst 27 danske landmænd har fået udbetalt løntilskud for udenlandske elever på forkert grundlag. Nu skal de retur.
  Arbejdsgivernes Elevrefusion, AER, forlnager nu at de 27 arbejdsgivere i landbruget betaler i alt 491.526 kroner retur.
  Forklaringen er, at de 27 landmænd har fået refunderet løn til udenlandske elever, selv om udlændingene ikke havde opholds- og arbejdstilladelse i Danmark i begyndelsen af forløbet.
  
  Ugyldig uddannelsesaftale 
  Når disse tilladelser ikke er i orden, er den indgåede uddannelsesaftale ugyldig - og dermed er arbejdsgiverne ikke berettiget til pengene, skriver Fagbladet 3F.
  - Vi mener, at der ikke er lovhjemmel til udbetaling af AER. Og at det er en fejl, at pengene er udbetalt i sin tid, siger Ole Bonde Larsen, formand for AERs bestyrelse
  